BUA zai kafa kamfanin simiti da na wutar lantarki a Adamawa | SkyDaily Hausa
Gida HADA HADA KASUWANCI BUA zai kafa kamfanin simiti da na wutar lantarki a Adamawa
Kamfanin simitin BUA, daya daga cikin manyan kamfanonin siminti a Afirka ta Yamma ya shirya assasa wani katafaren kamfanin simiti da kamfanin samar da wutar lantarki a kananan hukumomin Guyuk da Lamurde na jihar Adamawa.
An sanar da haka lokacin da shugaban kamfanin BUA, Abdul-Samad Rabi’u, ya jagoranci tawagar manajojin kamfanin zuwa wata ziyarar ban girma ga gwamnan jihar Adamawa, Ahmadu Fintiri, a gidan gwamnati dake Yola.
Abdul-Samad Rabi’u yace binciken farko ya nuna cewa kananan hukumomin biyu suna da arzikin limestone mai inganci kuma kamfanin BUA a shirye yake ya zuba jari a jihar.
Ya kara da cewa kamfanin BUA zai yi amfani da fasahoshi na zamani wajen samar da wutar lantarki ga kamfanin da za a gina da kuma al’ummar Guyuk da Lamurde, kari bisa samar da ayyukan yi ga mutane kimanin dubu 8.
Labarin BayaShugaba Buhari ya nada sakataren zartawa ga hukumar aikin hajjin kiristoci
Labarin GabaBuhari ya bukaci shugabannin Afirka da su sake sadaukar da kawunansu a yaki da rashawa